  Майя Бывальцева Таиз 1-тӥ инвожо 21-тӥ даурын, оло, нош Ижкарын куазез чакланы кутскем дырысен ик тужгес кезьытэз луиз. Со сярысь ивортэ Удмуртиысь гидрометцентр. Азьвыл кык аръёсы дырпусъя гужемлэн нырысетӥ нуналэз озьы ик эсэпезлэсь кезьытгес вал, но таӵе ик ӧвӧл — нуназе +15…+22 градусозь шуныт луылӥз. Таяз радэ Удмуртиын уйин 0…-1 градус пусйизы, нуназе температура +5…+7 градуслэсь вылӥе уз ӝутскы. Дырын-дырын лымы усе — пилемъёс кылдон ӝуждалаын температура нольлэсь улӥын; отын кылдӥсь йӧзор шунаны уг вутты но музъем вылозь вуэ. Туннэ шоро-куспо температура та дырлы эсэплэсь 11–12 градуслы улӥынгес. Азьпалан эшшо одӥг кезьыт уй, собере температура пумен ӝутскоз. 4-тӥ инвожолы элькунъя +16…+21 градусозь. Куазез эскерисьёслэн чакламзыя, 21-тӥ даурын 1-тӥ инвожое тужгес пӧсь вал 2015-тӥ арын: уй-нуналскын шорлыны +24 градус — эсэпезлэсь 9 градуслы шунытгес, нуназе температура +30 градусозь ӝутскиз. Тегъёс: Ижкар Гидрометцентр Удмуртия куазь инкуазь гужем  